| Ido *(Ido)* |
| --- |
| Rozšírenie: | celosvetovo |
| Počet hovoriacich: | odhad 1000 |
| Klasifikácia: | plánový jazyk |
| Písmo: | latinka |
| **Postavenie** |
| Úradný a primárny jazyk: | Žiadny štát, oficiálne používaný niekoľkými medzinárodnými organizáciami |
| Regulátor: | Uniono por la Linguo Internaciona Ido |
| **Kódy** |
| ISO 639-1: | io |
| ISO 639-2: | ido |
| **Wikipédia** |
| io.wikipedia.org |

**Ido** je umelý jazyk vypracovaný v roku 1907 na základe esperanta, preto sa mu hovorí aj *reformované esperanto* (Esperanto reformita). Autormi boli Louis Couturat a Léopold Leau, ktorí založili *Délégation pour l'Adoption d'une Langue Auxiliaire Internationale*; ďalej to boli Louis de Beaufront, Otto Jespersen, Friedrich Wilhelm Ostwald a ďalší. Cieľom reformy bolo zlepšiť znenie jazyka a odstrániť niektoré kritizované vlastnosti esperanta, napríklad koncovku štvrtého pádu. Po ide sa objavilo množstvo ďalších reformujúcich projektov. Ido sa vyvinulo na začiatku 20. storočia a udržuje si pomerne stálych stúpencov, najmä v Európe. V súčasnej dobe je ido spoločne s esperantom a interlinguou jediným pomocným jazykom s vysokým počtom textov a relatívne širokou základňou hovoriacich.

Štruktúra jazyka
----------------

Keďže jazyk vychádza z esperanta, väčšina jeho slovnej zásoby je zhodná alebo podobná. V ide neexistujú homonymá. Podstatné mená v jednotnom čísle sa končia na písmeno *o* (napr. *hundo, linguo*), medzi výnimky patria vlastné mená ako *Djibuti, Francia, Nepal*. Plurál podstatných mien sa tvorí zmenou koncovky *-o* na koncové *-i* (*hundi, lingui*). Prídavné mená sa končia vždy na písmeno *a* (napr. *bona, mala*), príslovky sa končia na písmeno *e* (napr. *bone, male*).

### Abeceda

K zápisu jazyka ido sa používa všetkých 26 písmen latinky. Výslovnosť písmen a digramov je nasledujúca:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Písmeno:** | **a** | **b** | **c** | **ch** | **d** | **e** | **f** | **g** | **h** | **i** | **j** | **k** | **l** | **m** | **n** | **o** | **p** | **qu** | **r** | **s** | **sh** | **t** | **u** | **v** | **w** | **x** | **y** | **z** |
| **Výslovnosť:** | a | b | c | č | d | e | f | g | h | i | ž | k | l | m | n | o | p | kw | r | s | š | t | u | v | w | ks | j | z |
| **IPA:** | a, ɑ | b | t͡s | t͡ʃ | d | e, ɛ | f | ɡ | h, ɦ | i, ɪ | ʒ | k | l | m | n | o, ɔ | p | kw | r, ɾ | s | ʃ | t | u, ʊ | v | w | k͡s, g͡z | j | z |

### Výslovnosť

Všetky písmená (okrem *j, y* a zložkových písmen) sa v ide píšu a vyslovujú rovnako ako v slovenčine. Písmeno **j** sa vyslovuje ako slovenské *ž* v slove *žaba* (napr. *jorno, manjar*), písmeno **y** sa vyslovuje ako slovenské *j* v slove *jasný* (napr. *yunino, mayo*). Písmeno *y* sa musí vždy vysloviť ako spoluhláska, nikdy nie ako samohláska. **Zložkové písmená *ch, sh*** sa oproti alveolárnym *c, s* vyslovujú palatoalveolárne (ako slovenské písmená *č, š*). **Zložkové písmeno *qu*** sa číta rovnako ako zoskupenie písmen *kw*, pričom *w* sa číta so zaokrúhlenými perami. Slabiky **di, ti, ni** sa vyslovujú vždy tvrdo, rovnako ako v slovách diktátor (diktatoro), titán (titanio), nikotín (nikotino). Skupiny samohlások **au, eu** sa vyslovujú ako dvojhlásky, rovnako ako v slovenčine v slovách *auto, euro*.

Prízvuk je v slovách jazyka ido umiestnený na predposlednej slabike. Jedine v neurčitkoch slovies (napr. *amar, donar, havar*) je prízvuk na poslednej slabike.

Užitočné frázy
--------------

Vlajka jazyka ido
Moderné logo jazyka ido
Niekoľko užitočných fráz v slovenčine a v jazyku ido:

|  |  |
| --- | --- |
| Ahoj. | *Saluto.* |
| Ako sa voláte? | *Quale vu nomesas?* |
| Volám sa… | *Me nomesas…* |
| Ako sa vám darí? | *Quale vu standas?* |
| Hovoríte idom? | *Ka vu parolas Ido?* |
| Nerozumiem vám. | *Me ne komprenas vu.* |
| Vďaka. | *Danko.* |
| Nie je zač. | *Tote ne.* |
| Ráčte. | *Me pregas.* |
| Blahoželám! | *Me gratulas!* |
| Dobre. | *Bone.* |
| Je pekný deň. | *Esas/Es bela jorno.* |
| Milujem ťa. | *Me amas vu.* |
| Jedno pivo, prosím. | *Un biro, me pregas.* |
| Koľko? | *Quante?* |
| Čo je to? | *Quo esas/es to?* |
| To je… | *To esas/es…* |
| Dobré ráno. | *Bona matino.* |
| Dobrý deň. | *Bona jorno.* |
| Dobrý večer. | *Bona vespero.* |
| Dobrú noc. | *Bona nokto.* |
| Dovidenia. | *Til rivido.* |

Externé odkazy
--------------

* 
* 
* 

| * z
* d
* u
Umelé jazyky |
| --- |
| Medzinárodné pomocné jazyky | 
* Basic English
* Esperanto
* Europaio
* Europanto
* Glosa
* Idiom Neutral
* Ido
* Interlingua
* Interlingue
* Kotava
* Latino sine flexione
* Lingua franca nova
* Medzislovančina
* Novial
* Slovio
* Solresol
* Volapük

 |
| Logické a filozofické jazyky | 
* Ithkuil
* Láadan
* Loglan
* Lojban
* Toki pona

 |
| Fiktívne jazyky | 
* Brithenig
* Čierna reč
* Klingónčina
* Lingua ignota
* Lydnevi
* Nadsat
* Našština
* Quenijčina
* Sindarčina
* Skuodčina
* Vozgičtina
* Wenedyk

 |
| Fiktívne písmo | 
* Tengwar

 |